PCC รายได้ขายเพิ่ม ดันกำไร Q3 โต 83% ทะลุ 83 ลบ.
PCC ไตรมาส 3/65 กำไรโต 83% แตะ 83.73 ลบ. ดัน 9 เดือนแรกทะลุ 200 ลบ. อานิสงส์รายได้ขาย-บริการเพิ่ม
PCC ไตรมาส 3/65 กำไรโต 83% แตะ 83.73 ลบ. ดัน 9 เดือนแรกทะลุ 200 ลบ. อานิสงส์รายได้ขาย-บริการเพิ่ม
10 พ.ย. 2565

บริษัท พรีไซซ คอร์ปอเรชั่น จำกัด (มหาชน) หรือ PCC รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทมีกำไร 83.73 ล้านบาท เติบโต 83.35% จากงวดเดียวกันของปีก่อน ที่มีกำไร 45.67 ล้านบาท ส่วนงวด 9 เดือน มีกำไร 203.92 ล้านบาท เติบโต 81.33% จากงวดเดียวกันของปีก่อน ที่มีกำไร 112.46 ล้านบาท โดยกำไรที่ปรับเพิ่มขึ้นนั้นเนื่องมาจากรายได้จากการขายเพิ่มขึ้น จากการขายสินค้าสวิตช์เกียร์ให้กับลูกค้าเอกชนเพิ่มขึ้น และจากงานโครงการจัดหาพร้อมติดตั้งอุปกรณ์ Hardwareและ Software ระบบศูนย์สั่งการจ่ายไฟ และสัญญาจ้างจัดหาพร้อมติดตั้งอุปกรณ์ Feeder Device Interface (FDI) และ อุปกรณ์วิทยุสื่อสาร